Μπιλ Ρίντινγκ

Ο **Γουίλιαμ Ρίντινγκ** (4 Απριλίου 1911 – 20 Σεπτεμβρίου 1981) επίσης γνωστός ως **Νίμπλερ Ρίντινγκ**, ήταν Άγγλος ποδοσφαιριστής και προπονητής, κυρίως κατά την διάρκεια μιας περιόδου 17 ετών ως προπονητής της Μπόλτον Γουόντερερς μεταξύ 1951 και 1968, περίοδο κατά την οποία η ομάδα κέρδισε το Κύπελλο Αγγλίας του 1958.

## Παιχτική καριέρα
Ο Ρίντινγκ ξεκίνησε την ποδοσφαιρική του καριέρα στην Τρανμίρ Ρόβερς το 1928, όπου σημείωσε την πιο επιτυχημένη του περίοδο, σκοράροντας 12 φορές σε 13 αγώνες, προτού πάρει μεταγραφή στη Μάντσεστερ Σίτι στις αρχές του 1930, έναντι 3.500 λιρών. Σημείωσε λίγες εμφανίσεις με την ομάδα πριν, το 1931, μεταγραφεί στην αντίπαλη ομάδα της πόλης, Μάντσεστερ Γιουνάιτεντ, που τότε αγωνιζόταν στη Δεύτερη Κατηγορία.

Την σεζόν 1932–33 ήταν ο πρώτος σκόρερ της Γιουνάιτεντ με έντεκα γκολ. Στην συνέχεια, σκόραρε 14 φορές στο πρωτάθλημα για τη Γιουνάιτεντ κάνοντας 42 εμφανίσεις πριν αποσυρθεί λόγω τραυματισμού το 1934 (σε ηλικία 23 ετών), αν και στη συνέχεια της καριέρας του είχε σύντομες περιόδους στη Νορθάμπτον Τάουν το 1934, στην Τρανμίρ Ρόβερς και στην Όλνταμ Αθλέτικ το 1935.

## Προπονητική καριέρα

### Τρανμίρ Ρόβερς
Το 1942, ο Ρίντινγκ διορίστηκε προπονητής της Τρανμίρ Ρόβερς. Ωστόσο, εξαιτίας του Δευτέρου Παγκοσμίου Πολέμου, ανέλαβε μόνο για είκοσι αγώνες κατα την διάρκεια της τετραετούς θητείας του ως προπονητής. 

### Μπόλτον Γουόντερερς
Ο Ρίντινγκ αντικατέστησε τον Γουόλτερ Ρόουλι, που παραιτήθηκε λόγω προβλημάτων υγείας, τον Οκτώβριο του 1950 στην θέση του προπονητή της Μπόλτον Γουόντερερς. Η σεζόν 1950–51 είδε την Μπόστον να σημειώνει σημαντική βελτίωση στην απόδοση της στο πρωτάθλημα, τερματίζοντας όγδοη, έξι θέσεις υψηλότερα από την προηγούμενη σεζόν. Την επόμενη σεζόν τερμάτισε στην πέμπτη θέση. Ακολούθησε μια εμφάνιση στον τελικό του Κυπέλλου Αγγλίας ένα χρόνο αργότερα, ωστόσο έχασαν σε μια συναρπαστική αναμέτρηση από την ομάδα της Μπλάκπουλ του Στάνλεϊ Μάθιους, με 4-3. Μια ακόμα πέμπτη θέση ήρθε τη σεζόν 1953–54, καθώς και μια πορεία προς τα προημιτελικά του κυπέλλου. Η σεζόν 1954–55 είδε την Μπόλτον να δυσκολεύεται να διατηρήσει τη φόρμα της στο πρωτάθλημα, γλιτώνοντας οριακά τον υποβιβασμό, τερματίζοντας τη σεζόν στη δέκατη όγδοη θέση. Η ομάδα του Μπιλ Ρίντινγκ ανέκαμψε την επόμενη σεζόν τερματίζοντας στην όγδοη θέση, ακολουθούμενη από την ένατη την σεζόν 1956–57.

Την σεζόν 1957–58 η Μπόλτον κατέκτησε το τέταρτο και μέχρι σήμερα, τελευταίο της Κύπελλο Αγγλίας με νίκη επί της Μάντσεστερ Γιουνάιτεντ, μετά την τραγωδία του Μονάχου. Ο Νατ Λόφτχαους σκόραρε δύο φορές στη νίκη με 2–0. Η ομάδα που κέρδισε το κύπελλο είχε κοστίσει μόλις 110 λίρες σε τέλη εγγραφής. 

Η νίκη στο Κύπελλο Αγγλίας υπήρξε η έμπνευση της Μπόλτον στο πρωτάθλημα, καθώς μετά από αυτήν σημείωσε την καλύτερη πορεία της στο πρωτάθλημα εδώ και 33 χρόνια, τερματίζοντας τη σεζόν 1958–59 στην τέταρτη θέση. Στο τέλος της σεζόν 1959–60 η Μπόλτον τερμάτισε έκτη, μια θέση που θα περνούσαν άλλα σαράντα πέντε χρόνια για να την επαναλάβει. Μια αργή και σταδιακή πτώση ξεκίνησε από εδώ και πέρα, η οποία είναι συνδεδεμένη εν μέρει με την αποχώρηση της Λόφτχαους και οι αντίστοιχοι τερματισμοί στη δέκατη όγδοη, ενδέκατη και δέκατη όγδοη θέση προμήνυαν τι θα ακολουθούσε. Ο Ρίντινγκ έχασε επίσης την ευκαιρία να υπογράψει τον Άλαν Μπολ, ο οποίος εντάχθηκε στην Μπόλτον σε δοκιμαστικό το 1961. Ο Ρίντινγκ απέρριψε τον Μπολ με το σκεπτικό ότι, με ύψος 5 πόδια και 6 ίντσες, ήταν πολύ μικρός για να καταφέρει να γίνει ποδοσφαιριστής, γι' αυτό και τον συμβούλευσε ότι «Θα κάνει ένα καλό τζόκεϊ!» 

Η σεζόν 1963-64 αποδείχθηκε το ναδίρ της πορείας του Ρίντινγκ στον σύλλογο, καθώς η εικοστή πρώτη θέση οδήγησε την Μπόλτον στον υποβιβασμό, την πρώτη φορά που γίνονταν αυτό από το 1935. Τη σεζόν 1964–65, η Μπόλτον έχασε οριακά την άνοδο στην πρώτη κατηγορία, τερματίζοντας τη σεζόν στην τρίτη θέση. Η πορεία της ομάδας χειροτέρεψε σταδιακά, με την Μπόλτον να τερματίζει ένατη, δύο φορές και στη συνέχεια δωδέκατη, εκείνη την εποχή στην χειρότερη θέση στην ιστορία του συλλόγου. Ο Ρίντινγκ έφυγε από την Μπόλτον λίγο πριν την έναρξη της επόμενης σεζόν και αντικαταστάθηκε από τον Λόφτχαους. 

## Διακρίσεις

### Ως προπονητής
**Μπόλτον Γουόντερερς**

* Κύπελλο Αγγλίας: 1957–58
* Τσάριτι Σιλντ: 1958

## Παραπομπές

## Εξωτερικοί σύνδεσμοι

* Στατιστικά προπονητικής καριέρας του Μπιλ Ρίντινγκ στο Soccerbase

Κατηγορία:Ποδοσφαιριστές Νορθάμπτον Τάουν
Κατηγορία:Άγγλοι προπονητές ποδοσφαίρου
Κατηγορία:Ποδοσφαιριστές Όλντχαμ Αθλέτικ
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Τρανμίρ Ρόβερς